《秦中咏古》
清代·张埙

驱车乐游原，东下鸿门阪。草木半黄落，凄其岁云晚。

当年宴会半，衰柳拂行幰。古人竭智勇，机事如环转。

南郑幸西归，彭城竟东返。歧路在须臾，得失迥悬远。

叹息俱陈迹，徒旅去偃蹇。且就夕阳中，野人原上饭。

作者简介：江苏吴县人，字商言，号瘦铜。乾隆三十四年进士，官内阁中书。考證金石及书画题跋，颇详瞻可喜。书法秀瘦可爱。工诗，少与蒋士铨齐名，以清峭胜。有《竹叶庵集》。